Sveti Toma i Princip

Demokratska Republika Sveti Toma i Princip ili Sao Tome i Principe je mala država koja se sastoji od dva ostrva u Gvinejskom zalivu Sao Tome i Principe, nedaleko od obale Afrike. Ostrva su udaljena 140 km jedan od drugog, i nalaze se oko 250 kilometara od sjeverozapadne obale Gabona. Sao Tome se nalazi gotovo tačno na ekvatoru. Ime je dobio po Svetom Tomi, na čiji dan su Portugalci otkrili ovaj otok.

 Etimologija 
Datumi dolaska Evropljana ponekad se navode kao 21. decembar 1471. (Dan Svetog Tome), za ostrvo Sao Tome; i 17. januara 1472. (Dan Svetog Antonija) za Principe, iako drugi izvori navode različite godine oko tog vremena. Príncipe je u početku bio nazvan Santo Antão ("Sveti Antonije"), mijenjajući ime 1502. u Ilha do Príncipe ("Prinčevo ostrvo"), u odnosu na princa Portugala kojem su plaćane carine na ostrvskom šećernom urodu.

 Historija 
Ostrvo su otkrili portugalski moreplovci između 1469. i 1472. godine. Prvo naselje São Tomé podigao je 1493. godine Alvaro Caminha koji je dobio zemlju od portugalskog kralja. 
 Vlada 
Manuel Pinto da Costa je novi izabrani predsjednik, koji će preuzeti vlast 3. septembra 2011.
 Političke podjele 
São Tomé i Príncipe je podijeljen na 2 provincije: Príncipe, São Tomé.

Provincije su dalje podijeljene na sedam distrikta, šest na São Tomé, i jedan na Príncipe (Príncipe ima sopstvenu vladu od 29 aprila 1995).

 Geografija 
mini|lijevo|150px|Mapa São Tomé i Príncipe
Ostrva Sao Tome i Principe, smještena su u Atlantskom okeanu, oko 250 km od sjeverozapadne obale Gabona, čine najmanju afričku državu. Oba su dio Kamerunske vulkanske planinske linije, poznate i kao Gvinejska linija, što je mana na afričkoj tektonskoj ploči koja je služila kao kanal za magmu milionima godina, što je dovelo do glavnih okeanskih i kontinentalnih topografskih karakteristika koje se protežu od jugozapada do sjeveroistoka. To pored Sao tome i Principa, uključuje i ostrva Annobón na jugozapadu i Bioko na sjeveroistoku (oba su dio Ekvatorijalne Gvineje), Mount Kamerun na zapadnoj obali Afrike, različite lance Kamerunskog gorja i visoravan Jos u Nigeriji. Principe je geološki stariji od Sao Tomea.

 Privreda 
Nakon proglašenja neovisnosti, privredom se upravljalo centralno jer je najveći dio proizvodnje bio u vlasništvu države. U osamdesetim i devedesetim godinama privreda ove države našla se u velikim poteškoćama. Ekonomski razvoj je stagnirao, izvoz kakaoa je pao, kao i njegova cijena na tržištu.Godine 2001, São Tomé i Príncipe i Nigerija postigli su sporazum o zajedničkom ulaganju u dobivanju nafte iz područja Provincija delta Nigera, u iznosu 40% za São Tomé i Príncipe i 60% za Nigeriju. Ovaj ugovor važi za prvi od 9 istraženih blokova, kojim upravljaju velike međunarodne naftne kompanije. Međunarodni monetarni fond očekuje da će vađenje nafte znatno poboljšati situaciju u zemlji. 2003. su poslali svoju delegaciju, koja je trebala da istraži, kako će vlast upravljati sa novcem dobijenim od izvoza nafte.
 Stanovništvo 
Predviđeno je da se prvi popis stanovništva održi u 2011., uz pomoć Nacionalnog instituta za statistiku Cape Verde.

Postoji sedam glavnih etničkih grupa:

 Mestiços,tzv. "miješane krvi" su potomci portugalskih kolonizatora i afričkih robova. Poznati kao "sinovi zemlje".
 Angolares, potomci angolanskih robova, koji su preživjeli brodolom 1540. Žive od ribolova.
 Forros, potomci oslobođenih robova, nakon što je ropstvo ukinuto.
 Serviçais, ugovorni radnici iz Angole, Mozambika i Zelenortske Republike
 Tongas, djeca serviçais-a, rođeni na ostrvima;
 Evropljani, najviše portugalci;
 Azijati, najviše kineska manjina, uključujući Makanese, ljude koji su rođeni miješanjem portugalaca i doseljenika iz Makaoa.

 Reference 

 Vanjski linkovi 

  Predsjednika Svetog Tome i Principa
  Vlade Svetog Tome i Principa
 Sveti Toma i Princip na BBC News

 Sveti Toma i Princip na "International Futures"
 Sveti Toma i Princip na Encyclopædia Britannica

*
Kategorija:Države svijeta
Kategorija:Države i teritorije osnovane 1975.
Kategorija:Ostrvske države
Kategorija:Države članice zajednice portugalskog govornog područja
Kategorija:Bivše portugalske kolonije
Kategorija:Države portugalskog govornog područja
Kategorija:Države članice Afričke unije
Kategorija:Države članice Ujedinjenih nacija